โตเกียว ยกระดับเตือนภัย “โควิด” สูงสุด หลังตัวเลขผู้ป่วยใหม่รายวันทุบสถิติ ทะลุ 500 ราย!
โตเกียว ยกระดับเตือนภัย “โควิด” สูงสุด หลังตัวเลขผู้ป่วยใหม่รายวันทุบสถิติ ทะลุ 500 ราย! 
โตเกียว ยกระดับเตือนภัย “โควิด” สูงสุด หลังตัวเลขผู้ป่วยใหม่รายวันทุบสถิติ ทะลุ 500 ราย!
19 พ.ย. 2563

สำนักข่าวซินหัว รายงานว่า กรุงโตเกียว เมืองหลวงของญี่ปุ่น ได้ประกาศยกระดับการเตือนภัยไวรัสโคโรนาสายพันธุ์ใหม่ (โควิด-19) ขึ้นสู่ระดับที่ 4 ซึ่งเป็นระดับสูงสุดแล้ว หลังพบผู้ติดเชื้อไวรัสโควิด-19 ในวันนี้ (19 พ.ย.63) มากถึง 534 ราย ซึ่งเป็นสถิติผู้ป่วยรายวันสูงสุดครั้งใหม่และถือว่าทะลุเกิน 500 รายครั้งแรก นับตั้งแต่พบการระบาดในกรุงโตเกียว
รายงานระบุว่า โตเกียวซึ่งเป็นศูนย์กลางการแพร่ระบาดของโรคโควิด-19 ในญี่ปุ่น ตรวจพบผู้ป่วยใหม่ทุบสถิติสูงสุดติดต่อกันเป็นวันที่ 2 แล้ว โดยขณะนี้ยอดผู้ป่วยสะสมในเมืองหลวงรวมอยู่ที่ 36,256 ราย ซึ่งนับว่าสูงสุดในบรรดา 47 จังหวัดของประเทศ
ทั้งนี้ เมื่อวันพุธ (18 พ.ย.) ยูริโกะ โคอิเกะ ผู้ว่าการกรุงโตเกียว เผยว่ารัฐบาลจะปรับใช้สารพัดมาตรการเพื่อยับยั้งการระบาดใหญ่ “โดยคาดการณ์ว่าจำนวนผู้ป่วยรายวันอาจสูงแตะ 1,000 ราย”
อย่างไรก็ตาม ผู้ว่าการกรุงโตเกียว ยืนยันว่า การยกระดับเตือนภัยขึ้นสู่ระดับสูงสุดในครั้งนี้ ไม่ใช่การประกาศใช้มาตรการล็อกดาวน์ แต่เป็นการเรียกร้องให้ประชาชนสวมหน้ากากอนามัย และงดจัดงานเลี้ยงในช่วงท้ายปีเพื่อป้องกันการระบาดของไวรัสโควิด-19 ขณะที่ร้านค้าต่างๆยังคงอนุญาตให้เปิดตามปกติเนื่องจากกรุงโตเกียวมีสัดส่วนทางเศรษฐกิจคิดเป็น 1 ใน 3 ของ GDP ทั้งหมดของประเทศญี่ปุ่น ซึ่งการใช้มาตรการล็อกดาวน์อาจส่งผลกระทบกับเศรษฐกิจของญี่ปุ่น